**Daugkartinio naudojimo stiklinių butelių naudotojams**

 2019-**11**-**09** Nr. 19**10**

*Dėl kompensacijos prekybininkams už daugkartinio naudojimo stiklinių butelių tvarkymą tarifų nuo 2020 m. sausio 01 d.*

Atsižvelgusi į ekonominių rodiklių pokyčius š. m. spalio 25 d. VšĮ „Užstato sistemos administratorius“ (USAD) valdyba patvirtino naujus vienkartinių užstatinių pakuočių surinkimo užmokesčio tarifus. Jie įsigalios nuo 2020 m. sausio 1 d.

Tarifai perskaičiuoti pagal 2017 m. nepriklausomų auditorių parengtą tarifų skaičiavimo modelį ir metodiką. Perskaičiuojant buvo įvertintos naujausios Lietuvos banko makroekonominės prognozės, pagal kurias atlyginimai šalyje augs 8,5 %, o vidutinės metinės infliacijos rodiklis sieks 2,3 %.

Kadangi VšĮ DESA drauge su VšĮ USAD dalyvavo 2017 m. nepriklausomiems auditoriams rengiant tarifų už daugkartinio naudojimo stiklinių butelių surinkimą skaičiavimo modelį ir metodiką ir sutiko vadovautis šiuo modeliu kiekvienais metais apskaičiuojant ir nustatant tarifus, VšĮ DESA tame pačiame modelyje pagal tą pačią metodiką, **kur taip pat buvo įskaičiuotas ir 7% butelių skaičiaus mažėjimas**, apskaičiavo ir nustatė naujus tarifus.

Informuoju, kad nuo 2020 m. sausio 1 d. bus taikomi šie daugkartinio naudojimo stiklinių butelių pakuočių surinkimo užmokesčio tarifai:

Užmokesčio už taromatais su presavimo funkcija surenkamus daugkartinio naudojimo stiklinius butelius tarifas: **0,0448 EUR už pakuotės vienetą + PVM (buvo 0,0404 – 10.9% padidėjimas)**

Užmokesčio už taromatais be presavimo funkcijos ir už rankiniu būdu surenkamus daugkartinio naudojimo stiklinius butelius tarifas: **0,0296 EUR už pakuotės vienetą + PVM (buvo 0.0264 – 12.1% padidėjimas)**

Šią informaciją ir kitus, su užstato sistemos veikla susijusius duomenis, galite rasti mūsų svetainėje. Šiuo raštu VšĮ DESA primena adresuojamiems gamintojams Gamintojo įstatymines prievoles ir ragina jų laikytis.

**Kadangi naujieji tarifai nustatomi automatiškai ir DESA narių tvirtinimas yra visiškai formalus, šiuo raštu elektroniniu paštu informuoju visus dalininkus ir prašau patvirtinti naujuosius tarifus iki š.m lapkričio 15 dienos. Ne atsakymas į šį laišką iki nustatyto termino bus laikomas pritarimu.**

Pagarbiai,

Direktorius Saulius Galadauskas